ศบค. รายงานผู้ติดเชื้อโควิด-19 วันนี้ 3,226 ราย เสียชีวิต 26 คน
พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) หรือ ศบค. รายงานตัวเลขผู้ติดเชื้อโควิด 19 วันนี้ เพิ่มขึ้น 3,226 ราย ผู้ป่วยยืนยันสะสม 135,439 ราย หายป่วยเพิ่ม 3,094 ราย รวมหายป่วยแล้ว 89,194 ราย รักษาตัวอยู่ที่โรงพยาบาล 45,413 ราย เป็นผู้ป่วยอาการหนัก 1,187 ราย, ใส่เครื่องช่วยหายใจ 399 ราย เสียชีวิตเพิ่ม 26 คน ผู้เสียชีวิตสะสมรวม 832 คน ผู้ป่วยยืนยันสะสมรอกใหม่ ตั้งแต่วันที่ 1 เมษายน 2563 - 25 พฤษภาคม 2564 จำนวน 106,576 ราย โดยผู้ติดเชื้อที่เพิ่มขึ้น 3,226 ราย เป็นผู้ที่ติดเชื้อในประเทศ 2,325 ราย จากระบบเฝ้าระวังและบริการ 1,142 ราย, จากการค้นหาเชิงรุกในชุมชน 1,183 ราย, จากเรือนจำ 882 ราย, ติดเชื้อจากต่างประเทศ 19 ราย เดินทางมาจากอินเดีย 3 ราย, อียิปต์ 1 ราย, อินโดนีเซีย 1 ราย, สหรัฐอเมริกา 1 ราย, ซาอุดิอาระเบีย 7 ราย, มาเลเซีย 4 ราย, กัมพูชา 2 ราย//ส่วนผู้ได้รับวัคซีนเข็มแรกสะสม 2,044,123 ราย, วัคซีนเข็มที่ 2 แล้ว 980,190 ราย       ทั้งนี้ผู้ชีวิตทั้ง 26 คน เป็นชาย 15 คน หญิง 11 คน อายุระหว่าง 36 - 88 ปี เสียชีวิตมากที่สุดอยู่ที่กรุงเทพฯ ส่วนใหญ่มีรายงานเป็นโรคประจำตัว ความดันโลหิตสูง เบาหวาน ไตเรื้อรัง ไขมันในเลือดสูง ปอดเรื้อรัง โรคหัวใจ โรคตับ โรคอ้วน แลพพบว่า เป็นการติดเชื้อจากคนในครอบครัวถึง 13 คน       สำหรับสถานการณ์ผู้ติดเชื้อทั่วโลกอยู่ที่ 167.9 ล้านราย เสียชีวิตสะสมทั่วโลก 3.4 ล้านคน สหรัฐอเมริกามีผู้ติดเชื้อมากที่สุด 33.9 ล้านราย, ตามด้วยอินเดีย 26.9 ล้านราย, บราซิล 16.1 ล้านราย, ฝรั่งเศส 5.6 ล้านราย, ตุรกี 5.1 ล้านราย และประเทศไทยอยู่ลำดับที่ 86